title: Lisbona
text: Lisboa rendreza enta ista pachina; t'atros usos, se veiga Lisboa (desambigación).
  
  Lisbona (en portugués Lisboa) ye a capital y a ciudat mas gran d'o estato de Portugal. Ye situata en o estuario d'o río Tacho (en portugués Tejo). Antimás d'a capital d'o país ye tamién a capital d'o Districto de Lisbona, d'a rechión de Lisbona, de l'aria metropolitana de Lisbona, y ye tamién o centro prencipal d'a sotzrechión estadistica d'a Gran Lisboa. A ciudat tien una población de 545.796 habitants (2021), y l'aria metropolitana 3 millons, una quarta parti d'a población d'o país. Lisbona ye a ciudat mas rica de Portugal con un PIB per capita superior a la meyana europea.
  
  Toponimia 
  En tiempos d'os romanos se deciba Olissipo. D'alcuerdo con Untermann este toponimo fa parte d'atros con l'elemento Ipo-/Ippo- u Oba que se troban dende Lisbona ta Malaga con centro en o Baixo Guadalquivir y que sería presuntament tartesios: On-oba (Uelba), Cord-uba (Cordoba), y atros como Baes-ippo, Il-ipa, Ipo-lca, Ipo-noba, Maen-oba, Ob-ulco u Osson-oba.
  
  A evolución en o romance local mozarabe estió Lisbona, que plegó ta atras luengas como l'aragonés, (ye documentata en as Cronicas d'os Chudeces de Teruel), y ye un apellito prou común. A conquiesta portuguesa d'esta ciudat fació que s'adaptase a la fonetica galaicoportuguesa, on o latín bona evoluciona ta boa, y d'esta traza esdevinió Lisboa.
  
  Administración
  
  Câmara Municipal
  
  Assembleia Municipal
  
  Localidatz achirmanatas 
    Bogotá (Colombia).
    Buenos Aires (Archentina).
   1995:  São Paulo (Brasil).
  
  Se veiga tamién 
   Aeropuerto de Lisbona-Portela
  
  Vinclos externos
  
  Referencias